Det får betydning for trafikken, når to vindmøllesektioner skal transporteres fra Hansholm Havn til testcentret i Østerild mandag 25. november. Den bredeste sektion er knap otte meter og den højeste er cirka 28 meter. Den ene skal transporteres i oprejst position. Sektionerne bliver transporteret i lav fart, og vejene på ruten vil under transporten være lukket for al anden trafik. Det er et professionelt firma, som står for transporten, og Midt- og Vestjyllands Politi betragter det som fuldstændigt sikkert. Alligevel er beboerne langs ruten blevet anbefalet at forlade deres hjem for en sikkerheds skyld, mens møllesektionerne transporteres forbi. Borgere langs ruten har fået et brev med anvisninger til, hvordan de skal forholde sig.
Veje bliver spærret, når to vindmøllesektioner transporteres fra Hanstholm Havn til testcentret i Østerild mandag 25. november.